ආයුර්වේද පනත් සංශෝධිත ගැසට්ටුවෙන් සමස්ත ආයුර්වේදයම අවදානමේ
ආයුර්වේද පනත සංශෝධනය කරමින් නිකුත් කර ඇති 2024 අප්රේල් 8 දින ගැසට් පත්රයේ යම් යම් වගන්ති මගින් සමස්ත ආයුර්වේද පද්ධතියම කඩා වැටෙන තත්ත්වයට පත්ව ඇති බවත් එහි ඇති අහිතකර බලපෑම් ඉවත්කර දීමට කටයුතු කරන ලෙස වගකිවයුත්තන්ගෙන් ඉල්ලා සිටින බවත් සමස්ත ලංකා ඔසුසල් හිමියන්ගේ සංගමයේ කැඳවුම්කරු නීතිඥ රන්ජන් වෙත්තසිංහ මහතා පැවසීය ඒ මහතා එසේ පැවසූයේ සමස්ත ලංකා ඔසුසල් හිමියන්ගේ සංගමය මගින් හොරණදී කැඳවා තිබූ මාධ්ය සාකච්ඡාවකදීය මෙහිදී තවදුරටත් අදහස් දැක්වූ නිතීඥ රන්ජන් වෙත්තසිංහ මහතා මෙසේද කීවේය මෙම සංශෝධිත ආයුර්වේද පනත මගින් සමස්ත ආයුර්වේද ඔසුසල් හිමියන්ට විශාල ගැටලු රැසකට මුහුණ දීමට සිදුවී තිබෙනවා විශේෂයෙන්ම ඔසුසල් පළමු වරට ලියාපදිංචි කිරීමේ ගාස්තුව රුපියල් 1500 සිට 20000 දක්වා වැඩිකර තිබෙනවා එසේම වාර්ෂිකව බලපත්රය අලුත්වැඩියා කිරීමේ ගාස්තුව රුපියල් 1300 සිට 10000 දක්වා වැඩිකර තිබෙනවා මේ තත්ත්වය ගම්මාන මට්ටමේ තියෙන පුංචි බෙහෙත් කඩවලට දරාගැනීමට හැකියාවක් නෑ ඒ විතරක් නෙමෙයි මේ ගැසට් පත්රය මගින් ඔසුසලකට ඖෂධවේදියෙක් අනිවාර්ය කර තිබෙනවා නමුත් දැනටමත් ලංකාවේ ලියාපදිංචි ආයුර්වේද ඖෂධවේදීන් ඉන්නේ 263 ක් පමණයි ඔවුන් දැනට ආයුර්වේද රෝහල්වල රැකියාව කරනවා නමුත් ආයුර්වේද ඔසුසල් 4000ක් පමණ රට තුළ ලියාපදිංචි වී තිබෙනවා එතකොට කෝ ඖෂධවේදීන්  කොහෙන්ද හොයාගන්නේ  ඖෂධවේදියෙක් නිසි ප්රමිතියෙන් පුහුණු කරන්න වසර දෙකහමාරක් පමණ ගත වෙනවා මේ ගැන බලධාරීන් අවධානය යොමු කළ යුතුයි සමස්ත ලංකා ආයුර්වේද ඔසුසල් හිමියන්ගේ සංගමයේ ප්රධාන ලේකම් චතුර අමරසිංහ මහතා මෙසේ කීවේය මෙම සංශෝධිත ගැසට් පත්රය මගින් ආයුර්වේද වෛද්යවරයකුගේ නිල මුද්රාව සහිත විධිමත් වට්ටෝරුවකට පමණක් ඖෂධ නිකුත් කළ යුතු බවට කරුණක් සඳහන් වෙනවා අපේ රටේ විෂ වෙදකම කැඩුම් බිඳුම් වෙදකම ගෙඩි වෙදකම යාතු කර්ම ශාන්තිකර්ම මේ වගේ කටයුතුවලට විධිමත් ලියාපදිංචි වෛද්යවරුන් ඉන්නේ අතළොස්සයි ඔවුන් පාරම්පරික වෛද්යවරුන් දැන් මේ තියෙන තත්ත්වය අනුව ඔසුසලකට බෙලිමල් ටිකක් පොල්පලා ටිකක් රසකිඳ වැනි ඖෂධ ලබාදෙන ගමේ ගොඩේ සුළු වෙළෙන්දාට මෙන්ම ඖෂධ ගබඩා කිරීමට ප්රවාහනය කිරීම ඇතුළු කාරණා ගණනාවකටද ලියාපදිංචි වීම අනිවාර්ය කර තිබෙනවා මෙහෙම ගියොත් මේ ගැසට් නිවේදනයට අනුව උණකට හෙම්බිරිස්සාවකට පස්පංගුව පැකට් එකක් ගමේ බෙහෙත් කඩයකින් ගන්න බැරි තත්ත්වයක් විකුණන්න බැරි තත්ත්වයක් ඇති වෙනවා මේක කිසිම සාකච්ඡාවක් නැතුව හදපු ගැසට් එකක් මෙම ගැසට් එක නිසා ඔසුසල් සහ ඒ මත යැපෙන විසිදහසකට වැඩි පිරිසක් දැඩි දුෂ්කරතාවට පත්ව තිබෙනවා ඔවුන්ගේ හෙට දවස අවිනිශ්චිත වෙලා තිබෙනවා මෙහෙම ගියොත් ගොඩක් ඔසුසල් වැහෙනවා අපි ඉල්ලා සිටින්නේ මේ ගැසට් පත්රයේ තියෙන අහිතකර වගන්ති කරුණාකරලා සංශෝධනය කරලා දෙන්න කියලයි එහෙම නැත්නම් තාවකාලිකව මේ ගැටලුවට විසඳුම් ලබාදෙනතුරු ගැසට් පත්රය හකුලා ගන්න මෙම මාධ්ය හමුව සඳහා සමස්ත ලංකා ඔසුසල් හිමියන්ගේ සංගමයේ සංවිධායක එස් වන්නියාරච්චි උප සභාපති මහේෂ් වෙත්තසිංහ උප ලේකම් රන්දික සෝමසිරි පිටකොටුව ආයුර්වේද වෙළෙඳ සංගමයේ ලේකම් චින්තක පුස්සල්ලා යන මහත්වරු ද සහභාගි වූහඅඟුරුවාතොට  මංගල ප්රසන්න